CELEX: C2006/010/35
Language: fi
Date: 2006-01-14 00:00:00
Title: Asia C-424/05 P: Euroopan yhteisöjen komission  29.11.2005  tekemä valitus Euroopan yhteisöjen ensimmäisen oikeusasteen tuomioistuimen (ensimmäinen jaosto) asiassa T-72/04, S. Hosman-Chevalier vastaan Euroopan yhteisöjen komissio,  13.9.2005  antamasta tuomiosta

14.1.2006   
            
            
               FI
            
            
               Euroopan unionin virallinen lehti
            
            
               C 10/18
            
         Euroopan yhteisöjen komission 29.11.2005 tekemä valitus Euroopan yhteisöjen ensimmäisen oikeusasteen tuomioistuimen (ensimmäinen jaosto) asiassa T-72/04, S. Hosman-Chevalier vastaan Euroopan yhteisöjen komissio, 13.9.2005 antamasta tuomiosta
   (Asia C-424/05 P)
   (2006/C 10/35)
   Oikeudenkäyntikieli: ranska
   Euroopan yhteisöjen komissio on valittanut 29.11.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (ensimmäinen jaosto) asiassa T-72/04, S. Hosman-Chevalier vastaan Euroopan yhteisöjen komissio, 13.9.2005 antamasta tuomiosta. Valittajan edustajina ovat asiamiehet H. Kraemer ja M. Velardo.
   Valittaja vaatii, että yhteisöjen tuomioistuin
   
               —
            
            
               kumoaa valituksenalaisen tuomion ja palauttaa asian ensimmäisen oikeusasteen tuomioistuimeen
            
         
               —
            
            
               velvoittaa kantajana ensimmäisessä oikeusasteessa olevan asianosaisen korvaamaan oikeudenkäyntikulut mukaan lukien sille ensimmäisen oikeusasteen tuomioistuimessa aiheutuneet oikeudenkäyntikulut.
            
         Oikeudelliset perusteet ja pääasialliset perustelut:
   Komissio vetoaa valituksenalaista tuomiota vastaan ainoastaan yhteen valitusperusteeseen, joka perustuu yhteisön oikeuden rikkomiseen mainitun tuomion 31–36 ja 42 kohdassa. Erityisesti komissio katsoo, että ensimmäisen oikeusasteen tuomioistuin on tehnyt virheellisen tulkinnan henkilöstösääntöjen VII liitteessä olevan 4 artiklan 1 kohdan a alakohdan toisen luetelmakohdan lopussa ilmaistusta ”toiselle valtiolle suoritettuja palveluksia” koskevasta edellytyksestä.